Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ που θεσπίζει πρόγραμμα κοινοτικής δράσεως για τους οργανισμούς που προωθούν την αμοιβαία κατανόηση των σχέσεων μεταξύ της Ευρωπαϊκής Ένωσης και ορισμένων μη βιομηχανικών περιοχών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Η Κοινότητα εφαρμόζει πολιτική χρηματοδοτικής, οικονομικής και τεχνικής συνεργασίας με ορισμένες περιοχές του κόσμου. Το Συμβούλιο επιβεβαίωσε τη σημασία που αποδίδει στις σχέσεις με τους εταίρους του, εξ ου η ανάγκη να προωθηθεί η ανάγκη εμβάθυνσης της αμοιβαίας γνώσεως που έχουν η Ευρωπαϊκή Ένωση και οι εταίροι της που είναι αποδέκτες της βοήθειας που παρέχει. Αυτή η εμβάθυνση πρέπει να ενισχυθεί με τις εργασίες οργανισμών που ειδικεύονται στην ανάλυση των σχέσεων μεταξύ της Ευρωπαϊκής Ένωσης και των ενδιαφερομένων περιοχών.

Πολλά ινστιτούτα λαμβάνουν εδώ και μερικά χρόνια επιδοτήσεις λειτουργίας στο πλαίσιο του κεφαλαίου Α30 του γενικού προϋπολογισμού των Ευρωπαϊκών Κοινοτήτων. Μέχρι τώρα, η αρμόδια για τον προϋπολογισμό αρχή απαιτούσε να αναφέρονται οι δικαιούχοι αυτών των επιδοτήσεων στον τίτλο των κονδυλίων.

Οι προς χρηματοδότηση δραστηριότητες στο πλαίσιο αυτής της βασικής ενέργειας είναι αυτές που οδηγούν στην αύξηση της κατανόησης και του διαλόγου σχετικά με τις σχέσεις μεταξύ της Ευρωπαϊκής Ένωσης και των ενδιαφερομένων περιοχών, μέσω, μεταξύ άλλων:

-μελέτη και ανάλυση των πολιτικών της Ευρωπαϊκής Ένωσης και της εκάστοτε περιοχής,

-κατάρτιση εγγράφων προς προβληματισμό,

-διοργάνωση στρογγυλών τραπεζιών και/ή θεματικών σεμιναρίων,

-διάφορες δημοσιεύσεις.

Επικουρικότητα: η προώθηση της εμβάθυνσης της αμοιβαίας κατανόησης των σχέσεων μεταξύ της Ευρωπαϊκής Ένωσης και ορισμένων μη βιομηχανικών περιοχών του κόσμου εγγράφεται στο πλαίσιο της παροχής βοήθειας της Ευρωπαϊκής Κοινότητας στις εν λόγω περιοχές. συνεπώς πρόκειται για δραστηριότητα πολυμερούς διάστασης που πρέπει να διεξαχθεί σε κοινοτικό επίπεδο σύμφωνα με τις αρχές της αποτελεσματικότητας και της χρηστής διαχείρισης. Με αυτό το πνεύμα, η συμμετοχή των κρατών μελών στη χρηματοδότηση αυτών των δραστηριοτήτων θα μπορούσε να συμβάλει στη διεύρυνση του στόχου που επιδιώκει το εν λόγω πρόγραμμα.

2. Ανάγκη να δοθεί νομική βάση στις υφιστάμενες ενέργειες

Η υιοθέτηση του κανονισμού (ΕΚ, Ευρατόμ) αριθ. 1607/2002 του Συμβουλίου της 25ης Ιουνίου 2002 για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [1] και η απόφαση να βασιστεί η δημιουργία του προϋπολογισμού στην προσέγγιση ΑΒΒ (Activity Based Budgetting) προϋποθέτουν την καθιέρωση βασικών ενεργειών για ένα σύνολο επιδοτήσεων που χρηματοδοτούνται με βάση πιστώσεις που καθορίζονται στο μέρος Α (διοικητικές πιστώσεις) του τμήματος του προϋπολογισμού της Επιτροπής (τμήμα ΙΙΙ).

[1] EE L 248 της 16/09/2002, σ. 1.

Στόχος της παρούσας απόφασης είναι συνεπώς η καθιέρωση βασικής ενέργειας για τη χορήγηση των επιδοτήσεων χρηματοδότησης των φορέων που ασκούν δράση στον τομέα της προώθησης της αμοιβαίας κατανόησης των σχέσεων μεταξύ της Ευρωπαϊκής Ένωσης και ορισμένων μη βιομηχανικών χωρών, για τριετή περίοδο (2004-2006).

Η πρόταση βασίζεται στο άρθρο 308 που εξουσιοδοτεί το Συμβούλιο να λάβει τα κατάλληλα μέτρα εάν μια πράξη αποβεί απαραίτητη για την επίτευξη ενός από τους στόχους των συνθηκών και εάν η συνθήκη δεν προβλέπει τις απαιτούμενες δυνατότητες δράσεως. Η διαδικασία που πρέπει να ακολουθηθεί ορίζεται στο εν λόγω άρθρο: το Συμβούλιο αποφασίζει με ομοφωνία μετά από πρόταση της Επιτροπής και αφού ζητήσει τη γνώμη του Ευρωπαϊκού Κοινοβουλίου.

3. Κύρια χαρακτηριστικά της πρότασης απόφασης

Η απόφαση περιλαμβάνει τις γενικές αρχές που εφαρμόζονται στις επιδοτήσεις σχετικά με τη σταδιακή μείωση και τη συγχρηματοδότηση.

Επιλογή των δικαιούχων: σύμφωνα με το νέο δημοσιονομικό καθεστώς, η επιλογή των δικαιούχων αυτών των παρεμβάσεων πρέπει να πραγματοποιηθεί με πρόσκληση για υποβολή προτάσεων. Μέχρι τώρα, η αρμόδια για τον προϋπολογισμό αρχή ζητούσε να αναφέρονται οι δικαιούχοι αυτών των επιδοτήσεων στον τίτλο των κονδυλίων. Για να αναφέρονται οι δικαιούχοι των εν λόγω επιδοτήσεων στη βασική πράξη είναι απαραίτητο τα χαρακτηριστικά του οργανισμού να το επιβάλουν ως μόνη πιθανή επιλογή, αλλά, δεδομένης της φύσεως των μέχρι σήμερα αποδεκτών των εν λόγω επιδοτήσεων, οι εν λόγω όροι δεν πληρούνται.

Δημοσιονομικές επιπτώσεις: τα προβλεπόμενα ποσά βασίζονται στο ποσό που χορηγήθηκε στο πλαίσιο του προϋπολογισμού των Ευρωπαϊκών Κοινοτήτων κατά το οικονομικό έτος 2003 για τα κονδύλιαA-3031, A-3033, A-3034 και A-3039. Προτείνεται να διατηρηθεί το ίδιο ποσό 1.353.000 ευρώ ετησίως.

Νομική βάση Οι πράξεις τις οποίες αφορά η παρούσα απόφαση δεν αποτελούν μέτρα συνεργασίας που εγγράφονται άμεσα στο πλαίσιο της πολιτικής συνεργασίας για την ανάπτυξη ή συνεργασίας με άλλες τρίτες χώρες. Εντούτοις, είναι απαραίτητες για την επίτευξη ενός από τους στόχους της Κοινότητας. Η συνθήκη δεν προβλέπει συνεπώς, για τη λήψη της παρούσας απόφασης, άλλες δυνατότητες δράσεως από αυτές του άρθρου 308 ΕΚ.

4. Συμπέρασμα

Για τους παραπάνω λόγους, η Επιτροπή προτείνει στο Συμβούλιο να υιοθετήσει τη συνημμένη απόφαση.

2003/0110 (CNS)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ που θεσπίζει πρόγραμμα κοινοτικής δράσεως για τους οργανισμούς που προωθούν την αμοιβαία κατανόηση των σχέσεων μεταξύ της Ευρωπαϊκής Ένωσης και ορισμένων μη βιομηχανικών περιοχών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής [2],

[2] ΕΕ C [...] της [....], σ.[ ...]

δεδομένης της γνώμης του Ευρωπαϊκού Κοινοβουλίου [3]

[3] ΕΕ αριθ.C [...] της [....], σ.[ ...]

Εκτιμώντας τα εξής:

(1) Η Κοινότητα διατηρεί σχέσεις με ορισμένες μη βιομηχανικές χώρες και περιοχές, παρέχοντας ιδίως σημαντική βοήθεια μέσω των κανονισμών ALA [4], MEDA [5], TACIS [6] et CARDS [7].

[4] Κανονισμός (ΕΟΚ) αριθ. 443/92 του Συμβουλίου της 25ης Φεβρουαρίου 1992 (ΕΕ L 52 της 27.02.1992,σ.1)

[5] Κανονισμός (ΕΟΚ) αριθ. 1488/96 του Συμβουλίου της 25ης Φεβρουαρίου 1992 (ΕΕ L 189 της 27.02.1992,σ.1)

[6] Κανονισμός (ΕΟΚ) αριθ. 99/200 του Συμβουλίου της 25ης Φεβρουαρίου 1992 (ΕΕ L 12 της 27.02.1992,σ.1)

[7] Κανονισμός (ΕΟΚ) αριθ. 2666/2000 του Συμβουλίου της 5ης Δεκεμβρίου 2000 (ΕΕ L 306 της 07.12.2000,σ.1)

(2) Το Ευρωπαϊκό Συμβούλιο επιβεβαίωσε επανειλημμένα τη σημασία που αποδίδει στις σχέσεις μεταξύ της Ευρωπαϊκής Ένωσης και των εταίρων της [8].

[8] Ευρωπαϊκό Συμβούλιο των Κανών στις 26-27 Ιουνίου 1995 και Ευρωπαϊκό Συμβούλιο της Λισσαβόνας στις 23-24 Μαρτίου 2000.

(3) Θα πρέπει να δοθεί ιδιαίτερη προσοχή στην περιφερειακή διάσταση της κοινοτικής αρωγής, αφού ληφθεί υπόψη η διαφορά των αναγκών και των προτεραιοτήτων μεταξύ των κυριοτέρων περιοχών που καλύπτονται από τους προαναφερθέντες κανονισμούς και ενθαρρυνθεί η εντατικοποίησή της.

(4) Είναι σκόπιμο να προωθηθεί η εμβάθυνση της αμοιβαίας γνώσεως και κατανόησης μεταξύ της Ευρωπαϊκής Ένωσης και των εταίρων της που λαμβάνουν βοήθεια από αυτήν.

(5) Αυτή η εμβάθυνση της αμοιβαίας αναγνώρισης πρέπει να ενισχυθεί με τις εργασίες οργανισμών που ειδικεύονται στην ανάλυση των σχέσεων μεταξύ της Ευρωπαϊκής Ένωσης και των ενδιαφερομένων περιοχών.

(6) Διάφορα κονδύλια του προϋπολογισμού αποσκοπούν στην στήριξη των ινστιτούτων, οργανισμών και δικτύων με σκοπό την ενίσχυση των σχέσεων μεταξύ της Ευρωπαϊκής Ένωσης και άλλων περιοχών του κόσμου.

(7) Ο κανονισμός (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων απαιτεί να θεσπιστεί βασική νομική πράξη για τις διεξαγόμενες ενέργειες στήριξης.

(8) Είναι σκόπιμο να εξασφαλιστεί γεωγραφική κάλυψη από το παρόν πρόγραμμα του συνόλου των περιοχών που καλύπτονται από τους προαναφερθέντες κανονισμούς, καθώς και των υποψηφίων χωρών.

(9) Οι πράξεις τις οποίες αφορά η παρούσα απόφαση δεν αποτελούν μέτρα συνεργασίας που εντάσσονται άμεσα στο πλαίσιο της πολιτικής συνεργασίας για την ανάπτυξη ή συνεργασίας με άλλες τρίτες χώρες. Εντούτοις, είναι απαραίτητες για την επίτευξη ενός από τους στόχους της Κοινότητας.

(10) Η συνθήκη δεν προβλέπει, για τη λήψη της παρούσας απόφασης, άλλες δυνατότητες δράσεως από αυτές του άρθρου 308.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο πρώτο [Στόχος του προγράμματος]

1. Θεσπίζεται πρόγραμμα κοινοτικής δράσεως για την προώθηση κέντρων, ινστιτούτων ή δικτύων ειδικευμένων στην ανάλυση των σχέσεων μεταξύ της Ευρωπαϊκής Ένωσης και ορισμένων περιοχών.

2. Ο γενικός στόχος του παρόντος προγράμματος συνίσταται στην ενίσχυση των δραστηριοτήτων των εν λόγω οργανισμών. Οι δραστηριότητες διοργανώνονται από το ετήσιο πρόγραμμα εργασίας ενός κέντρου, ινστιτούτου ή δικτύου, και πρέπει να εγγράφονται στις δραστηριότητες που περιγράφονται στο παράρτημα. Οι ενισχυόμενες δραστηριότητες πρέπει να συμβάλλουν στην αύξηση της κατανόησης και του διαλόγου μεταξύ της Ευρωπαϊκής Ένωσης και των περιοχών που καλύπτονται από τους κανονισμούς ALA, MEDA, TACIS και CARDS, καθώς και των υποψηφίων χωρών.

Άρθρο 2- [πρόσβαση στο πρόγραμμα]

1. Για να δικαιούται να λάβει επιδότηση, κάθε οργανισμός πρέπει να τηρεί τις διατάξεις του παραρτήματος και να παρουσιάζει τα ακόλουθα χαρακτηριστικά:

-οφείλει να είναι ανεξάρτητο νομικό πρόσωπο, χωρίς κερδοσκοπικούς σκοπούς, που να ασκεί ιδίως δραστηριότητες στον τομέα της προώθησης της κατανόησης των σχέσεων μεταξύ της Ευρωπαϊκής Ένωσης και των εν λόγω περιοχών και του οποίου ο στόχος προσανατολίζεται προς το δημόσιο συμφέρον.

-πρόκειται για οργανισμό που έχει συσταθεί νομικά πριν από δύο τουλάχιστον έτη και του οποίου οι λογαριασμοί για των δύο τελευταίων ετών πιστοποιήθηκαν από ορκωτό λογιστή.

-οι δραστηριότητές του πρέπει ιδίως να συμφωνούν με τις αρχές στις οποίες βασίζεται η κοινοτική δράση στον τομέα των εξωτερικών σχέσεων και να λαμβάνουν υπόψη του άξονες προτεραιότητας που επισημαίνει το άρθρο 5.

2. Για να δικαιούται επιδοτήσεως λειτουργίας στο πλαίσιο του ετήσιου προγράμματος εργασίας ένας οργανισμός που επιδιώκει στόχο που εγγράφεται στο πλαίσιο της πολιτικής της Ευρωπαϊκής Ένωσης στον εν λόγω τομέα, οφείλει, επιπλέον, να ασκεί τις δραστηριότητές του σε ευρωπαϊκό επίπεδο ή στην εν λόγω περιοχή και η δομή τους και οι δραστηριότητές του πρέπει να έχουν δυνητικά επιπτώσεις σε επίπεδο Ευρωπαϊκής Ένωσης και/ή των περιοχών της.

Άρθρο 3 - [Συμμετοχή χωρών εκτός της Ένωσης]

Η συμμετοχή στο πρόγραμμα είναι ανοιχτή στους οργανισμούς, ινστιτούτα και δίκτυα που είναι εγκατεστημένα:

α) στα κράτη μέλη

β) στις χώρες που έγιναν αποδεκτές στη διάσκεψη κορυφής της Κοπεγχάγης του 2002 για προσχώρηση στην Ευρωπαϊκή Κοινότητα το 2004.

γ) στη Βουλγαρία, Ρουμανία και Τουρκία.

δ) στις χώρες ή περιοχές που καλύπτονται από τους κανονισμούς ALA, MEDA, TACIS, ή CARDS [9].

[9] Βλ. υποσημειώσεις 3 έως 6.

Άρθρο 4 - [Επιλογή των δικαιούχων]

1. Η χορήγηση επιδότησης λειτουργίας στο πλαίσιο του ετησίου προγράμματος εργασίας ενός οργανισμού πρέπει να τηρεί τα γενικά κριτήρια που διευκρινίζονται στο παράρτημα.

2. Η επιλογή των οργανισμών που δικαιούνται τέτοιων επιδοτήσεων λειτουργίας πραγματοποιείται κατόπιν πρόσκλησης για υποβολή προτάσεων που καλύπτει όλη τη διάρκεια του εν λόγω προγράμματος, με σκοπό την κατάρτιση εταιρικής σχέσεως μεταξύ των εν λόγω οργανισμών και της Ευρωπαϊκής Ένωσης.

Με πρόσκληση σε υποβολή προτάσεων, η Επιτροπή καταρτίζει, σύμφωνα με το άρθρο 116 του ΔΚ, τον κατάλογο των δικαιούχων και καθορίζει τα ποσά.

Άρθρο 5 - [Χορήγηση της επιδότησης]

1. Οι επιδοτήσεις λειτουργίας που χορηγούνται στο πλαίσιο αυτού του προγράμματος δεν μπορούν να χρηματοδοτήσουν το σύνολο των επιλέξιμων δαπανών του οργανισμού για το ημερολογιακό έτος για το οποίο χορηγείται η επιδότηση.

2. Το ποσό μιας επιδότησης λειτουργίας που χορηγείται δεν υπερβαίνει το 70% των επιλέξιμων δαπανών του οργανισμού για το ημερολογιακό έτος για το οποίο χορηγείται η επιδότηση.

3. Σύμφωνα με το άρθρο 113 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, η επιδότηση λειτουργίας που χορηγείται κατ' αυτόν τον τρόπο έχει, σε περίπτωση ανανέωσης, φθίνοντα χαρακτήρα. Σε περίπτωση επιδότησης σε οργανισμό που έχει ήδη λάβει κατά το προηγούμενο έτος σύμβαση λειτουργίας, το εκατοστιαίο ποσοστό κοινοτικής συγχρηματοδότησης που αντιπροσωπεύει η νέα επιδότηση είναι κατώτερο κατά τουλάχιστον 10 βαθμούς από το εκατοστιαίο ποσοστό κοινοτικής συγχρηματοδότησης που αντιπροσώπευε η επιδότηση του προηγούμενου έτους.

Άρθρο 6 - [Δημοσιονομικές διατάξεις]

1. Το παρόν πρόγραμμα αρχίζει την 1η Ιανουαρίου 2004 και λήγει στις 31 Δεκεμβρίου 2006.

2. Οι ετήσιες πιστώσεις επιτρέπονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

Άρθρο 7 - [Παρακολούθηση και αξιολόγηση]

Το αργότερο στις 31 Δεκεμβρίου 2005, η Επιτροπή υποβάλλει στο Συμβούλιο έκθεση για την υλοποίηση των στόχων του παρόντος προγράμματος. Η εν λόγω έκθεση αξιολόγησης βασίζεται στα αποτελέσματα που πέτυχαν οι αποδέκτες και αξιολογεί ιδίως την ορθότητα, αποτελεσματικότητα και χρησιμότητά τους όσον αφορά την υλοποίηση των στόχων που καθορίζονται στο άρθρο 1 και στο παράρτημα.

Άρθρο 8 - [μεταβατικές διατάξεις]

Ο φθίνων χαρακτήρας του ποσοστού κοινοτικής συγχρηματοδότησης σε περίπτωση ανανέωσης μιας επιδότησης λειτουργίας, που αναφέρεται στο άρθρο 5, δεν ισχύει για τους οργανισμούς που έχουν λάβει επιδότηση λειτουργίας για τις ίδιες δραστηριότητες κατά το έτος που προηγείται της ενάρξεως ισχύος της παρούσας απόφασης και κατά τα δύο προηγούμενα έτη, μόνο από το τρίτο έτος μετά την έναρξη ισχύος της παρούσας απόφασης.

Άρθρο 9 - [Έναρξη ισχύος]

O παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

1. ΕΝΙΣΧΥΟΜΕΝΕΣ ΔΡΑΣΤΗΡΙΟΤΗΤΕΣ

Οι δραστηριότητες των οργανισμών που μπορεί να συμβάλουν στην ενίσχυση και την αποτελεσματικότητα της κοινοτικής δράσεως είναι ιδίως οι ακόλουθες:

-μελέτη και ανάλυση των πολιτικών της Ευρωπαϊκής Ένωσης και της περιοχής για την οποία προορίζεται η πρόσκληση για υποβολή προτάσεων,

-κατάρτιση εγγράφων προς προβληματισμό,

-στρογγυλές τράπεζες,

-θεματικά σεμινάρια,

-διάφορες δημοσιεύσεις.

2. ΕΦΑΡΜΟΓΗ ΤΩΝ ΕΝΙΣΧΥΟΜΕΝΩΝ ΔΡΑΣΤΗΡΙΟΤΗΤΩΝ

2.1. Οι δραστηριότητες που καλύπτονται από το παρόν πρόγραμμα εκτελούνται από οργανισμό που έχει ως στόχο την αμοιβαία κατανόηση και γνώση στις σχέσεις μεταξύ της Ευρωπαϊκής Ένωσης και των περιοχών που καλύπτονται από τους κανονισμούς που αναφέρονται στο άρθρο 3.

2.2. Τα παραπάνω ισχύουν για κάθε οργανισμό, ινστιτούτο ή δίκτυο μη κερδοσκοπικού χαρακτήρα που ασκεί δραστηριότητες στις χώρες και/ή περιοχές που αναφέρονται στο άρθρο 2 της απόφασης και που προωθούν αρχές και πολιτικές που εγγράφονται στους στόχους των συνθηκών.

2.3. Μπορεί να χορηγηθεί ετήσια επιδότηση λειτουργίας για την ενίσχυση της εκτέλεσης του ετήσιου προγράμματος εργασίας ενός τέτοιου οργανισμού.

3. ΕΠΙΛΟΓΗ ΤΩΝ ΔΙΚΑΙΟΥΧΩΝ

Οι οργανισμοί που δικαιούνται επιδότησης λειτουργίας επιλέγονται κατόπιν προσκλήσεως υποβολής προτάσεων, όπως προβλέπεται στον δημοσιονομικό κανονισμό. Οι εν λόγω προσκλήσεις για υποβολή προτάσεων θα πραγματοποιηθούν στην αρχή του παρόντος προγράμματος για να επιλεγούν οι εταίροι με τους οποίους σκοπεύει η Ευρωπαϊκή Ένωση να το υλοποιήσει.

4. ΧΑΡΑΚΤΗΡΙΣΤΙΚΑ ΒΑΣΕΙ ΤΩΝ ΟΠΟΙΩΝ ΑΞΙΟΛΟΓΟΥΝΤΑΙ ΟΙ ΑΙΤΗΣΕΙΣ ΕΠΙΔΟΤΗΣΗΣ

Οι αιτήσεις επιδότησης αξιολογούνται ανάλογα με:

-το κατά πόσον συμβιβάζονται με τους στόχους του προγράμματος,

-την ποιότητα των δραστηριοτήτων που αναπτύσσονται,

-την προηγούμενη πείρα στον τομέα,

-την ύπαρξη σίγουρων πηγών πληροφόρησης και επαφών στις εν λόγω περιοχές και στην Ευρωπαϊκή Ένωση,

-την αναλογία μεταξύ κόστους και όφελους της προτεινόμενης δραστηριότητας,

-τη γεωγραφική επίπτωση των πραγματοποιούμενων δραστηριοτήτων.

Τα συγκεκριμένα χαρακτηριστικά και τα κριτήρια χορήγησης αυτών των επιδοτήσεων θα διευκρινίζονται στις προσκλήσεις για υποβολή προτάσεων.

5. ΕΠΙΛΕΞΙΜΕΣ ΔΑΠΑΝΕΣ

5.1 Λαμβάνονται υπόψη για τον προσδιορισμό της επιδότησης λειτουργίας μόνο τα έξοδα λειτουργίας που είναι απαραίτητα για την ομαλή διεξαγωγή των κανονικών δραστηριοτήτων του επιλεγμένου οργανισμού, και ιδίως τα έξοδα προσωπικού, τα γενικά έξοδα (ενοίκια, επιβαρύνσεις για ακίνητα, εξοπλισμός, προμήθειες γραφείου, τηλεπικοινωνίες, ταχυδρομικά έξοδα...), τα έξοδα εσωτερικών συνεδριάσεων και τα έξοδα δημοσίευσης, πληροφόρησης και κυκλοφορίας.

5.2 Οι εν λόγω οργανισμοί χρηματοδοτούνται από τον προϋπολογισμό τους και από άλλες πηγές εκτός από τις κοινοτικές. Αυτή η συγχρηματοδότηση μπορεί, εν μέρει, να πραγματοποιηθεί σε είδος, εφόσον η αξία της συνδρομής δεν υπερβαίνει είτε το κόστος που πραγματικά επιβάρυνε τον οργανισμό και για το οποίο υποβλήθηκαν τα απαραίτητα λογιστικά έγγραφα, είτε το κόστος που έγινε γενικά αποδεκτό στην αγορά, με εξαίρεση τη συνδρομή σε είδος υπό μορφή ακινήτου.

6. eλεγχοι και αξιολογηση

6.1 Ο δικαιούχος μιας επιδότησης λειτουργίας θέτει στη διάθεση της Επιτροπής όλα τα δικαιολογητικά των δαπανών που πραγματοποιήθηκαν κατά τη διάρκεια του έτους για το οποίο χορηγήθηκε, και ιδίως την επαληθευμένη κατάσταση των λογαριασμών, για περίοδο πέντε ετών από την τελευταία πληρωμή. Ο δικαιούχος μιας επιδότησης φροντίζει ώστε, εάν παραστεί ανάγκη, τα δικαιολογητικά που έχουν στην κατοχή τους οι εταίροι ή τα μέλη να τίθενται στη διάθεση της Επιτροπής.

6.2 Η Επιτροπή, είτε άμεσα από τους φορείς της είτε μέσω οποιουδήποτε άλλου εξωτερικού οργανισμού που επιλέγει να εξουσιοδοτήσει, έχει το δικαίωμα να προβεί σε λογιστικό έλεγχο για τη χρησιμοποίηση της επιδότησης. Αυτοί οι έλεγχοι μπορούν να διεξάγονται καθ´όλη τη διάρκεια της σύμβασης, καθώς και για μια περίοδο πέντε ετών από την ημερομηνία πληρωμής του υπολοίπου της σύμβασης. Ενδεχομένως, τα αποτελέσματα των εν λόγω λογιστικών ελέγχων μπορεί να οδηγήσουν σε αποφάσεις είσπραξης από την Επιτροπή.

6.3 To προσωπικό της Επιτροπής καθώς και τα εξωτερικά πρόσωπα που εξουσιοδοτήθηκαν από την Επιτροπή έχουν τη δέουσα πρόσβαση, κυρίως στα γραφεία του δικαιούχου, καθώς και σε όλες τις απαραίτητες πληροφορίες, μεταξύ άλλων με ηλεκτρονική μορφή, για τη διεξαγωγή των εν λόγω ελέγχων.

6.4 Το Ελεγκτικό Συνέδριο καθώς και η Ευρωπαϊκή Υπηρεσία Καταπολέμησης της Απάτης (OLAF) έχουν τα ίδια δικαιώματα, και ιδίως το δικαίωμα πρόσβασης, με την Επιτροπή.

6.5 Εξάλλου, για να προστατευτούν τα χρηματοδοτικά συμφέροντα των Ευρωπαϊκών Κοινοτήτων κατά της απάτης και άλλων παρατυπιών, η Επιτροπή εξουσιοδοτείται να πραγματοποιήσει ελέγχους και επαληθεύσεις των στοιχείων στο πλαίσιο του παρόντος προγράμματος, σύμφωνα με τον κανονισμό (ΕΥΡΑΤΟΜ, ΕΚ) αριθ. 2185/96 του Συμβουλίου [10]. Εάν παραστεί ανάγκη, πραγματοποιούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [11].

[10] EE L 292 της 15.11.1996, σ. 2.

[11] ΕΕ L 136 της 31.51999, σ. 1

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Tομέας(είς) πολιτικής

Δραστηριότητα(ες): 19.02.02 Ινστιτούτα που ειδικεύονται στις σχέσεις Ευρωπαϊκής Ένωσης-τρίτων χωρών

ΟΝΟΜΑΣΙΑ ΤΗΣ ΔΡΑΣΗΣ

οργανισμοι που προωθουν την αμοιβαια κατανοηση των σχεσεων μεταξυ τησ ευρωπαϊκήσ ενωσησ και ορισμενων μη βιομηχανικων περιοχων του κοσμου

1. ΓΡΑΜΜΗ(ΕΣ) ΤΟΥ ΠΡΟΫΠΟΛΟΓΙΣΜΟΥ+ΟΝΟΜΑΣΙΑ

Ονοματολογία:

19.02.02 (A-3031en 2003) : Ευρωπαϊκό Ινστιτούτο μελετών για την Ασία

19.02.08 (A-3033 en 2003) : Κέντρο Βορρά-Νότου για την παγκόσμια αλληλεξάρτηση και αλληλεγγύη (Βορράς-Νότος)

19.02.09 (A-3034 το 2003): Λατινο-αμερικάνικο κέντρο για τις σχέσεις με την Ευρώπη (CELARE)

19.02.10 (A-3039 en 2003) : Μεσογειακή και ευρω-αραβική συνεργασία

Ονοματολογία 2004 ABB:19.02.02 (4 γραμμές που συγχωνεύονται σε μία)

2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ

2.1 Συνολικό κονδύλιο της δράσης: 4.059 εκατ. ευρώ σε CE

2.2 Περίοδος υλοποίησης:

2004-2006

2.3 Πολυετής συνολική εκτίμηση των δαπανών:

α) Χρονοδιάγραμμα των πιστώσεων ανάληψης υποχρεώσεων (ΠΑΥ)/των πιστώσεων πληρωμών (ΠΠ) (χρηματοδοτική παρέμβαση) (βλ. σημείο 6.1.1)

εκατ. ευρώ (μέχρι το τρίτο δεκαδικό ψηφίο)

>ΘΕΣΗ ΠIΝΑΚΑ>

β) Τεχνική και διοικητική βοήθεια (ΤΔΒ) και δαπάνες στήριξης (ΔΣ) (βλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολική χρηματοδοτική επίπτωση των ανθρωπίνων πόρων και άλλες λειτουργικές δαπάνες(βλ. σημεία 7.2 et 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και τις δημοσιονομικές προοπτικές

|X| Πρόταση που συμβιβάζεται με τον ισχύοντα χρηματοδοτικό προγραμματισμό

| | Η παρούσα πρόταση απαιτεί επαναπρογραμματισμό του αντίστοιχου τομέα των δημοσιονομικών προοπτικών,

| | συμπεριλαμβανομένης, ενδεχομένως, της προσφυγής στις διατάξεις της διαθεσμικής συμφωνίας.

2.5 Δημοσιονομική επίπτωση στα έσοδα

|X| Καμία χρηματοδοτική επίπτωση (αφορά τεχνικές πτυχές της εφαρμογής ενός μέτρου)

Ή

| | Δημοσιονομική επίπτωση - Η επίπτωση στα έσοδα είναι η ακόλουθη:

- Σημείωση: όλες οι διευκρινήσεις και παρατηρήσεις σχετικά με τη μέθοδο υπολογισμού της επίπτωσης στα έσοδα πρέπει να συμπεριλαμβάνονται σε ξεχωριστό φύλλο που θα επισυνάπτεται στο παρόν δημοσιονομικό δελτίο...

εκατ. ευρώ (μέχρι πρώτου δεκαδικού)

>ΘΕΣΗ ΠIΝΑΚΑ>

(Να περιγραφεί κάθε εμπλεκόμενη γραμμή του προϋπολογισμού, με προσθήκη του κατάλληλου αριθμού γραμμών στον πίνακα, εφόσον η επίπτωση αφορά πολλές γραμμές του προϋπολογισμού

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Το 2003, το Μέρος Α του προϋπολογισμού (διοικητικές δαπάνες).

Νέα βασική πράξη που προτάθηκε για το 2004

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Ανάγκη κοινοτικής παρέμβασης [12]

[12] Για περισσότερες πληροφορίες, βλ. ξεχωριστό έγγραφο προσανατολισμού.

5.1.1 Επιδιωκόμενοι στόχοι

Οι επιδιωκόμενοι στόχοι είναι η αύξηση της αμοιβαίας κατανόησης και γνώσεως των σχέσεων μεταξύ της Ευρωπαϊκής Ένωσης και ορισμένων μη βιομηχανικών περιοχών του κόσμου που είναι αποδέκτες κοινοτικής βοήθειας.

5.1.2 Μέτρα που λαμβάνονται σχετικά με την εκ των προτέρων αξιολόγηση

Το πρόγραμμα κοινοτικών ενεργειών για οργανισμούς που προωθούν την αμοιβαία κατανόηση των σχέσεων μεταξύ της Ευρωπαϊκής Ένωσης και ορισμένων μη βιομηχανικών περιοχών του κόσμου εντάσσεται στο πλαίσιο της επέκτασης των επιδοτήσεων που χορηγούνται σε ιδρύματα που αναφέρονται ονομαστικά στα δημοσιονομικά σχόλια (κεφάλαιο Α30 ονοματολογία 2003).

5.1.3 Μέτρα που λαμβάνονται σχετικά με την εκ των υστέρων αξιολόγηση

Κατά το πέρας της περιόδου επιλεξιμότητας της παρέμβασης, ο δικαιούχος οργανισμός υποχρεούται να υποβάλει στην Επιτροπή τελική έκθεση για την εκπόνηση του προγράμματος εργασίας, καθώς και των λογαρισμών τελικής εκκαθάρισης.

Τα εν λόγω έγγραφα αξιολογούνται από την Επιτροπή συναρτήσει των στόχων που έχουν τεθεί και των αποτελεσμάτων που προσδοκούνται.

5.2 Προβλεπόμενες ενέργειες και τρόποι δημοσιονομικής παρέμβασης

(Το παρόν σημείο πρέπει να περιγράφει το σκεπτικό της πρότασης παρέμβασης . Πρέπει να διευκρινίζει τις κυριότερες απαραίτητες ενέργειες για την επίτευξη του γενικού στόχου. Κάθε ενέργεια πρέπει να περιέχει έναν ή περισσότερους συγκεκριμένους στόχους. Οι εν λόγω στόχοι πρέπει να αναφέρουν την πρόοδο που αναμένεται κατά την προτεινόμενη περίοδο. Πρέπει επίσης να μην περιορίζονται στις άμεσα εκτελούμενες εργασίες, αλλά να είναι αρκετά σαφείς ώστε να είναι δυνατόν να προσδιοριστούν τα αντίστοιχα συγκεκριμένα αποτελέσματα. Να διευκρινίζονται για κάθε κύρια ενέργεια:

Οι οργανώσεις που ειδικεύονται στις σχέσεις μεταξύ της ΕΕ και άλλων περιοχών του κόσμου αποτελούν πλούσια πηγή γνώσεων και συχνά αποτελούν μέρος ευρύτερου δικτύου, επίσημου ή ανεπίσημου. Οι εν λόγω οργανώσεις παρέχουν πραγματικά τη δυνατότητα κοινοποίησης γνώσεων και ιδεών σχετικά με τις σχέσεις μεταξύ της ΕΕ και των σχετικών περιοχών σε σημαντικό αριθμό παραγόντων που διαμορφώνουν την κοινή γνώμη. Υπάρχει σαφής ανάγκη βελτίωσης της κατανόησης της ΕΕ από μέρους των περιοχών του κόσμου που είναι αποδέκτες προγραμμάτων εξωτερικής βοήθειας, και παράλληλα υπάρχει ανάγκη να βελτιωθεί η κατανόηση των εν λόγω περιοχών και των σχέσεων μεταξύ τους από μέρους της ΕΕ. Τα κέντρα, ινστιτούτα και δίκτυα που ειδικεύονται στις σχέσεις μεταξύ της ΕΕ και των εν λόγω περιοχών μπορούν να αποτελέσουν το κατάλληλο μέσο για την επίτευξη αυτού του στόχου. Μπορούν να παρέχουν αξιόπιστες, αντικειμενικές και χρήσιμες πληροφορίες για το καθεστώς των σχέσεων μεταξύ της ΕΕ και της εκάστοτε περιοχής. Για να είναι αποτελεσματικές όσον αφορά την αποστολή τους, οι εν λόγω οργανώσεις πρέπει να μπορούν να εστιάζουν τις προσπάθειές τους στα βασικά τους καθήκοντα. Η καθιέρωση εταιρικής σχέσεως για σειρά ετών βάσει της οποίας μια οργάνωση θα λαμβάνει ετήσια επιχορήγηση, μετά από επιλογή με διαφανή διαδικασία, και υπό τον όρο έγκρισης του ετησίου προγράμματος της οργάνωσης, θα διευκολύνει σημαντικά την επίτευξη της αποστολής της οργάνωσης.

ο/οι πληθυσμός/οί στόχος/οι (ει δυνατόν, να προσδιοριστούν ποσοτικά οι αποδέκτες).

Τα ειδικά κέντρα, ινστιτούτα ή δίκτυα που επιδιώκουν ένα στόχο που εντάσσεται στο πλαίσιο της ανάλυσης των εξωτερικών σχέσεων της Ευρωπαϊκής Ένωσης με τις εν λόγω περιοχές

-οι συγκεκριμένοι στόχοι που έχουν τεθεί για την περίοδο προγραμματισμού (σε μετρίσιμα μεγέθη)

Οι δραστηριότητες των οργανισμών που μπορούν να συμβάλουν στην ενίσχυση και στην αποτελεσματικότητα της κοινοτικής δράσεως πρέπει να συμβάλουν στη βελτίωση της κατανόησης και του διαλόγου μεταξύ της Ευρωπαϊκής Ένωσης και των περιοχών στις οποίες παρέχεται βοήθεια.

- τα συγκεκριμένα μέτρα που απαιτούνται για την υλοποίηση της δράσεως.

Το πρόγραμμα θα εκτελεστεί με την παροχή βοήθειας σε οργανώσεις που ασχολούνται με την προώθηση της αμοιβαίας κατανόησης των σχέσεων μεταξύ της ΕΕ και ορισμένων μη βιομηχανικών περιοχών του κόσμου.

Οι επιχορηγήσεις θα καλύπτουν μέρος του κόστους λειτουργίας των δικαιούχων οργανώσεων που επιλέγονται μετά από πρόσκληση για υποβολή προτάσεων και συναρτήσει της ικανότητάς τους να συμβάλουν στην επίτευξη του στόχου του προγράμματος.

-οι άμεσα εκτελούμενες εργασίες.

Αυτές θα συνίστανται στις πράξεις που αναλαμβάνουν να εκτελέσουν οι δικαιούχοι στο πλαίσιο του ετήσιου προγράμματός τους και θα περιλαμβάνουν, μεταξύ άλλων, μελέτες, συναντήσεις εργασίας, διαλέξεις, δημοσιεύσεις κλπ..

-τα αναμενόμενα αποτελέσματα/ επιπτώσεις στην επίτευξη του γενικού στόχου

Τα αποτελέσματα που θα επιτευχθούν θα είναι η βελτίωση της κατανόησης της ΕΕ, των πολιτικών της έναντι συγκεκριμένων περιοχών, καθώς και η βελτίωση της κατανόησης των περιοχών και των πολιτικών που ακολουθούν οι χώρες της περιοχής, καθώς και των σχέσεων μεταξύ της ΕΕ και των εν λόγω περιοχών από τους παράγοντες που διαμορφώνουν την κοινή γνώμη, συμπεριλαμβανομένων των ακαδημαϊκών και των πολιτικών παραγόντων, της κοινωνίας των πολιτών και των αξιωματούχων.

Θα πρέπει επίσης να δοθούν πληροφορίες για τις λεπτομέρειες υλοποίησης της δημοσιονομικής παρέμβασης (ποσοστό και μορφή της απαιτούμενης χρηματοδοτικής βοήθειας)

Ο προϋπολογισμός θα επιτρέψει τη χορήγηση 5 ετησίων επιδοτήσεων ύψους 338.000 ευρώ κατά μέσον όρο.

Το ποσό των επιδοτήσεων λειτουργίας δεν θα υπερβαίνει το 70% των επιλέξιμων δαπανών του οργανισμού για το ημερολογιακό έτος για το οποίο χορηγείται η επιδότηση.

5.3 Λεπτομέρειες υλοποίησης

(υποβάλλεται από την Επιτροπή)

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

(Ο τρόπος υπολογισμού των συνολικών ποσών που εμφαίνονται στον παρακάτω πίνακα πρέπει ερμηνευτεί βάσει της κατανομής του πίνακα 6.2. )

6.1.1 Δημοσιονομική παρέμβαση ΠΑΥ σε εκατ. ευρώ (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [13]

[13] Για περισσότερες πληροφορίες, βλ. ξεχωριστό έγγραφο κατευθύνσεων.

(Στην περίπτωση περισσοτέρων δράσεων, είναι σκόπιμο να δοθούν, σχετικά με τα συγκεκριμένα μέτρα κάθε δράσης, οι απαραίτητες διευκρινήσεις για την εκτίμηση του μεγέθους και του κόστους των εργασιών που θα εκτελεστούν)

ΠΑΥ σε εκατ. ευρώ (μέχρι τρίτου δεκαδικού)

>ΘΕΣΗ ΠIΝΑΚΑ>

Εάν αποβεί απαραίτητο, να εξηγηθεί ο τρόπος υπολογισμού

7. ΕΠΙΠΤΩΣΗ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επίπτωση στους ανθρώπινους πόρους [14]

[14] Υπάρχοντες πόροι.

>ΘΕΣΗ ΠIΝΑΚΑ>

7.2 Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για δώδεκα μήνες.

7.3 Άλλες δαπάνες που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες της ενέργειας για δώδεκα μήνες.

(1) Να διευκρινιστεί ο τύπος της επιτροπής, καθώς και η ομάδα στην οποία υπάγεται.

>ΘΕΣΗ ΠIΝΑΚΑ>

(Κατά την εκτίμηση των απαραίτητων για τη δράση ανθρωπίνων και διοικητικών πόρων, οι υπηρεσίες/ΓΔ θα πρέπει να λάβουν υπόψη τις αποφάσεις που έλαβε η Επιτροπή κατά τη διάρκεια της συζήτησης για τις κατευθύνσεις και την έγκριση του προσχεδίου του προϋπολογισμού (ΠΠ). Αυτό σημαίνει ότι οι ΓΔ θα πρέπει να αναφέρουν ότι οι ανθρώπινοι πόροι μπορούν να καλύπτονται στο πλαίσιο της ενδεικτικής εκ των προτέρων χορήγησης που προβλέπεται κατά την έγκριση του ΠΠ.

Σε εξαιρετικές περιπτώσεις όπου οι εν λόγω ενέργειες δεν ήταν προβλέψιμες κατά την κατάρτιση του ΠΠ, η Επιτροπή θα κληθεί να αποφασίσει εάν και πώς (με την τροποποίηση της ενδεικτικής προκαταρκτικής κατανομής, ad hoc αναδιάταξης των πόρων, Διορθωτικού και Συμπληρωματικού Προϋπολογισμού ή διορθωτικής επιστολής του προϋπολογισμού) η υλοποίηση της προτεινόμενης δράσης μπορεί να γίνει αποδεκτή.

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1 Σύστημα παρακολούθησης

(Πρέπει να συγκεντρώνονται επαρκή στοιχεία για τα επακόλουθα μέτρα, ήδη από την έναρξη κάθε δράσης, σε σχέση με τα χρησιμοποιούμενα μέσα και πόρους, τις εκτελεσθείσες εργασίες και τα αποτελέσματα της παρέμβασης. Στην πράξη, αυτό σημαίνει: α) τον προσδιορισμό των δεικτών για τα μέσα και τους πόρους, τις εκτελεσθείσες εργασίες και τα αποτελέσματα. β) την κατάρτιση μεθόδων για την συγκέντρωση των στοιχείων)

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

Το αργότερο στις 31 Δεκεμβρίου 2005, η Επιτροπή υποβάλλει στο Συμβούλιο έκθεση για την υλοποίηση των στόχων του παρόντος προγράμματος. Η εν λόγω έκθεση βασίζεται στα αποτελέσματα που πέτυχαν οι αποδέκτες και αξιολογεί ιδίως την αποτελεσματικότητα που επιδεικνύουν όσον αφορά την υλοποίηση των στόχων που καθορίζονται στο άρθρο 1 και στο παράρτημα.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Για να προστατευτούν τα χρηματοδοτικά συμφέροντα των Ευρωπαϊκών Κοινοτήτων κατά της απάτης και άλλων παρατυπιών, η Επιτροπή εξουσιοδοτείται να πραγματοποιήσει ελέγχους και επαληθεύσεις των στοιχείων στο πλαίσιο του παρόντος προγράμματος, σύμφωνα με τον κανονισμό (ΕΥΡΑΤΟΜ, ΕΚ) αριθ. 2185/96 του Συμβουλίου [15]. Εάν παραστεί ανάγκη, πραγματοποιούνται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [16].

[15] EE L 292 της 15.11.1996, σ. 2.

[16] ΕΕ L 136 της 31.51999, σ. 1

Ο δικαιούχος μιας επιδότησης λειτουργίας θέτει στη διάθεση της Επιτροπής όλα τα δικαιολογητικά των δαπανών που πραγματοποιήθηκαν κατά τη διάρκεια του έτους για το οποίο χορηγήθηκε, και ιδίως την επαληθευμένη κατάσταση των λογαριασμών, για περίοδο πέντε ετών από την τελευταία πληρωμή. Ο δικαιούχος μιας επιδότησης φροντίζει ώστε, εάν παραστεί ανάγκη, τα δικαιολογητικά που έχουν στην κατοχή τους οι εταίροι ή τα μέλη να τίθενται στη διάθεση της Επιτροπής.

Θα πραγματοποιούνται τακτικά επιτόπιοι μεμονωμένοι έλεγχοι από τις υπηρεσίες της Επιτροπής.